EkBass/fiwiki-20250220-pages-articles huggingface dataset:
Alexis Mac Allister

Alexis Mac Allister (s. 24. joulukuuta 1998 Santa Rosa) on argentiinalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Liverpoolia. Hän voitti maailmanmestaruuden 2022. == Seurajoukkueura == Mac Allister pelasi Argentinos Juniorsissa kaudella 2016–2017 Argentiinan Primera B Nacionalissa 25 ottelua ja teki neljä maalia. Seuran noustua Argentiinan Primera Divisióniin hän pelasi kausilla 2017–2019 kaikkiaan 44 liigaottelua, joissa viimeisteli seitsemän maalia. Hän siirtyi englantilaisseura Brighton & Hove Albioniin tammikuussa 2019 mutta jatkoi vielä lainasopimuksilla Argentiinassa. Kaudella 2019–2020 hän pelasi Argentiinan-mestaruuden voittaneessa Boca Juniorsissa 13 ottelua ja teki yhden maalin. Hän pelasi myös kuusi ottelua Copa Libertadoresissa. Mac Allister pelasi ensimmäisen Englannin Valioliigan ottelunsa maaliskuussa 2020. Loppukauden aikana hän pelasi yhdeksän liigaottelua. Kaudella 2020–2021 hän esiintyi 21 valioliigaottelussa, joista avauskokoonpanossa 13 kertaa. Ensimmäisen valioliigamaalinsa hän teki Crystal Palacea vastaan lokakuussa 2020. Seuraavalla kaudella hän oli avauskokoonpanossa jo 22 liigaottelussa ja tuli vaihdosta kentälle 11 kertaa. Hän teki kauden aikana viisi maalia, joista kaksi Evertonia vastaan tammikuussa 2022. Kaudella 2022–2023 hän pelasi 35 valiolliigaottelua, joissa hän oli avauskokoonpanossa 31 kertaa. Hän teki Valioliigassa kymmenen maalia, millä hän oli joukkueensa paras maalintekijä. Maaleistaan kaksi hän teki Leicesteriä vastaan syyskuussa 2022. Mac Allister siirtyi Valioliigan Liverpooliin 42 miljoonan euron siirtosummalla kesällä 2023. Avauskaudellaan hän pelasi 33 valioliigaottelua, kahta vaille kaikki avauskokoonpanossa. Hän teki viisi ja syötti niin ikään viisi maalia. Maaleista kolme ja syötöistä neljä tulivat kuudessa peräkkäisessä ottelussa helmikuun puolivälistä huhtikuun alkupuolelle. Eurooppa-liigan kuudessa ottelussa hän teki yhden ja syötti kaksi maalia. Liverpoolin voittamassa Englannin liigacupissa hän pelasi neljä ottelua ja oli myös loppuottelussa avauskokoonpanossa. == Maajoukkueura == Mac Allister pelasi Argentiinan alle 23-vuotiaiden maajoukkueessa vuosina 2020–2021 ja olympiajoukkueessa Tokion olympialaisissa kesällä 2021. Argentiinan A-maajoukkueessa hän pelasi ensimmäiset kaksi otteluaan syyskuussa 2019 ja palasi maajoukkueeseen vuonna 2022. MM-kilpailuissa 2022 hän ei pelannut ensimmäisessä ottelussa, mutta oli sen jälkeen avauskokoonpanossa Argentiinan kaikissa kuudessa ottelussa. Puolaa vastaan hän teki ensimmäisen maajoukkuemaalinsa. Argentiinan voittoon päättyneessä MM-finaalissa hän syötti joukkueen toisen maalin ja tuli vaihtoon muutama minuutti ennen jatkoajan päättymistä. Hän on pelannut toukokuun 2024 loppuun mennessä kaikkiaan 25 A-maaottelua ja tehnyt kaksi maalia. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1998 syntyneet Luokka:Elävät henkilöt
Helsingin kaupungin ruotsalais-suomalainen seurakunta

Helsingin kaupungin ruotsalais-suomalainen seurakunta () eli Helsingin kaupunkiseurakunta oli Helsingin kaupungissa vuosina 1550–1906 toiminut jakamaton evankelis-luterilainen seurakunta. Seurakunnan ensimmäinen kirkkoherra Sigfridus mainitaan vuonna 1557 ja ensimmäinen kappalainen Simon Petri vuonna 1593. == Seurakunnan jakaminen == Helsingin kaupungin evankelis- luterilainen seurakunta toimi aluksi jakamattomana ruotsalais-suomalaisena seurakuntana, kunnes senaatti päätti 17.10.1905 jakaa seurakunnan kolmeen alueeseen, joilla kaikilla olisi erilliset suomalainen ja ruotsalainen seurakunta. Tämä päätös pantiin toimeen vuonna 1906, jolloin toimintansa aloitti seuraavat seurakunnat: * Helsingin eteläinen ruotsalainen seurakunta (1906–2009) * Helsingin eteläinen suomalainen seurakunta (1906–1956; Johanneksen seurakunta 1956–1999) * Helsingin pohjoinen ruotsalainen seurakunta (1906–2009) * Helsingin pohjoinen suomalainen seurakunta (1906–1942) * Sörnäisten ruotsalainen seurakunta (1906–) * Sörnäisten suomalainen seurakunta (1906–1941) Helsingin kaupunkiseurakunnan jakaminen mainittiin ensimmäisen kerran senaatin käskykirjeessä jo vuonna 1852. Esitetyt ehdotuksen seurakunnan jakamiseksi kahdeksi itsenäiseksi kirkkoherrakunnaksi, ruotsalaiseen ja suomalaiseen seurakuntaan, kuitenkin kumottiin senaatin päätöksillä vuosina 1867, 1876 ja 1891. Vaikka jako pantiin toimeen vuonna 1906, Helsingin eteläisen suomalaisen seurakunnan kirkkoherra, rovasti Karl August Hildén ilmoitti kirjeessään tuomiokapitulille vasta tammikuussa 1911, että Helsingin vanhan suomalais-ruotsalaisen seurakunnan jako kuudeksi eri seurakunnaksi oli saatu päätökseen. == Papisto == Seuraavat henkilöt ovat toimineet Helsingin kirkkoherroina: * 1557– Sigfridus * 1561– Carolus * 1563–1566: Nicolaus Matthiae * 1572– Benedictus * 1574–1578: Laurentius * 1579–1590: Simon Laurentii * 1592–1597: Henricus Henrici Witticius * 1598–1624: Samuel Andreae Sawonius * 1634–1637: Sveno Torchilli * 1638–1640: Johannes Birgeri Orbergius Yhteistet Helsingin pitäjän kanssa * 1641–1656: Jöran Pietarinpoika Orlander * 1661–1688: Andreas Laurinpoika Nykopensis * 1688–1710: Andreas Matias Ignatius * 1711–1713: Johan Serlachius * 1721–1728: Johan Wång * 1729–1740: Johan Forsskåhl * 1741–1765: Johan Fortelius * 1767–1781: Sakari Cajander * 1784–1816: Fredrik Collin * 1817–1821: Gustaf Lars Zetterman * 1824–1865: Erik Anders Crohns Helsingin kaupunkiseurakunta * 1868–1873: Frans Arvid Snellman * 1876–1878: Anders Johan Hornborg * 1879–1904: Alexander Wilhelm Lyra * 1904–1906: Juuso Hedberg == Katso myös == * Helsingin pitäjän seurakunta == Lähteet == Luokka:Helsingin entiset evankelis-luterilaiset seurakunnat
Langya henipavirus

Langya henipavirus (LayV), on henipavirus, joka on lähtöisin Kiinasta. Viruksen luontaisia isäntiä ovat suurella todennäköisyydellä päästäiset, mutta sitä on löydetty myös paikallisista koirista ja vuohista, joista se myös saattaa tarttua ihmiseen. Langya henipavirus havaittiin ensimmäisen kerran Shandongin ja Henanin maakunnissa vuoden 2018 lopulla. Viruksen genomi on kartoitettu kokonaisuudessaan. Se on negatiivisäikeinen RNA, jonka pituus on 18 402 emästä ja joka koodaa kuutta viruksen rakenneproteiinia. Fylogeneettisen analyysin mukaan Langya-virus on hyvin lähestä sukua niin ikään Kiinasta löydetylle Mojiang henipavirukselle. Samaan sukuhaaraan kuuluvat myös Etelä-Koreasta löydetyt Daeryong- ja Gamak henipavirukset. Kesään 2022 mennessä varmuudella Langya-viruksen aiheuttamia sairastumisia on tavattu 35 tapausta. Muutamat tapauksista ovat samoissa perheissä, mutta näyttöä viruksen tarttumisesta ihmisestä toiseen ei ole. Luultavasti perheessä on ollut yhteinen tartuntalähde. Langya-virusinfektion oireita ovat kuume, yskä, väsymys, lihaskivut, päänsärky ja oksentelu. Lisäksi infektioon liittyy verihiutaleiden ja veren neutrofiilien määrän laskua sekä maksan ja munuaisten toimintahäiriöitä. Toistaiseksi yhtään viruksen aiheuttamaa kuolemantapausta ei ole tiedossa. == Lähteet == Luokka:Virustaudit
Aatos Tavaila

Aatos Tavaila (vuoteen 1926 Nordenstreng; 20. lokakuuta 1901 Saarijärvi – 6. toukokuuta 1991) oli suomalainen järjestöjohtaja, joka sai maanviljelysneuvoksen arvonimen vuonna 1953.Helsingin Sanomat. 14.05.1991. Kuolleita. Maanviljelysneuvos Aatos Tavaila. Tavailan vanhemmat olivat agronomi Arvid Nordenstreng ja Alma Ingeborg Koskelin ja puoliso vuodesta 1931 maatalous- ja metsätieteiden kandidaatti Saima Elina Lagus. Tavaila kirjoitti ylioppilaaksi Helsingin Maanviljelyslyseosta ja valmistui maatalous- ja metsätieteiden kandidaatiksi vuonna 1927. 1920-luvun hän oli Hämäläis- Osakunnan kuraattorina ja Helsingin yliopiston ylioppilaskunnan hallituksen jäsenenä. Tavaila kuului Akateemiseen Karjala-Seuraan ja oli aatemaailmaltaan aitosuomalainen. Vuonna 1929 hän siirtyi vastaperustetun Maatalouskerholiiton (myöhemmän Suomen 4H-liiton) toiminnanjohtajaksi ja oli koko työuransa samassa tehtävässä vuoteen 1968. Tavailan aikana kerholaisten jäsenmäärä oli 1940-luvulla lähes satatuhatta, ja hän oli perustamassa Paimioon kerhoneuvojaopistoa. Tavaila osallistui talvi- ja jatkosotaan autokomppanian päällikkönä. Hän hoiti lukuisia luottamustehtäviä, muun muassa Agronomien yhdistyksessä, Suomen Luonnonsuojeluyhdistyksessä ja Helsingin kirkkovaltuustossa. ==Lähteet== Luokka:Suomalaiset järjestöjohtajat Luokka:Maanviljelysneuvokset Luokka:Vuonna 1901 syntyneet Luokka:Vuonna 1991 kuolleet
Johanneksen seurakunta (1906–1999)

Johanneksen seurakunta (vuoteen 1956 Helsingin eteläinen suomalainen seurakunta) oli vuosina 1906–1999 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 3. komministeri siirtyi eteläiseen seurakuntaan. Jumalanpalveluksia varten seurakunta käytti yhteisesti vastaavan ruotsalaisen seurakunnan kanssa Johanneksenkirkkoa sekä kaupunkilähetyksen Betania- rukoushuonetta. Seurakunta perusti Suomenlinnaan Suomen ainoan sotilaskirkon vuonna 1929, joka palautui seurakunnalle vuonna 1960. Vuonna 1935 valmistui Mikael Agricolan kirkko. Rippikoulun kävijät perustivat vuonna 1913 Nuorten toveruusliikkeen ja vuodesta 1930 lähtien seurakunnassa toimi erityinen nuorisopappi. Vuonna 1956 seurakunta muutti nimensä Johanneksen seurakunnaksi ja vuonna 1968 tästä erosi Agricolan seurakunta. Molemmat seurakunnat liitettiin vuonna 1999 tuomiokirkkoseurakuntaan. == Papisto == Seuraavat henkilöt ovat toimineet Helsingin eteläisen suomalaisen seurakunnan ja Johanneksen seurakunnan kirkkoherroina:Larkio & toimituskunta, 1980 s. 255 * 1907–1926: Karl August Hildén * 1926–1951: Paavo Virkkunen * 1952–1970: Erkki Kurki-Suonio * 1971–1983: Toivo Saarilahti * 1983–1995: Reino Tillanen == Katso myös == * Helsingin eteläinen ruotsalainen seurakunta * Helsingin pohjoinen ruotsalainen seurakunta * Helsingin pohjoinen suomalainen seurakunta * Sörnäisten ruotsalainen seurakunta * Sörnäisten suomalainen seurakunta == Lähteet == * === Viitteet === Luokka:Helsingin entiset evankelis-luterilaiset seurakunnat
Helsingin eteläinen ruotsalainen seurakunta

Helsingin eteläinen ruotsalainen seurakunta () oli vuosina 1906–2009 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 5. komministeri siirtyi eteläiseen seurakuntaan. Jumalanpalveluksia varten seurakunta käytti yhteisesti vastaavan suomalaisen seurakunnan kanssa Johanneksenkirkkoa sekä kaupunkilähetyksen Betania-rukoushuonetta. == Papisto == Seuraavat henkilöt ovat toimineet Helsingin eteläisen ruotsalaisen seurakunnan kirkkoherroina:Larkio & toimituskunta, 1980 s. 257 * 1907–1909: Ludvig Alexander Wennerström * 1911–1919: Emil Savolin * 1921–1923: Max von Bonsdorff * 1923–1951: Alfred Johannes Bäck * 1952–1966: Max Oterdahl * 1966–1979: John Forsberg * 1979–1990: Helge Hildén == Katso myös == * Helsingin eteläinen suomalainen seurakunta * Helsingin pohjoinen ruotsalainen seurakunta * Helsingin pohjoinen suomalainen seurakunta * Sörnäisten ruotsalainen seurakunta * Sörnäisten suomalainen seurakunta == Lähteet == * === Viitteet === Luokka:Helsingin entiset evankelis-luterilaiset seurakunnat
Vanhankirkon seurakunta

Vanhankirkon seurakunta (vuosina 1906–1942 Helsingin pohjoinen suomalainen seurakunta ja 1942–1955 Keski-Helsingin seurakunta Larkio & toimituskunta, 1980 s. 255) oli vuosina 1906–1999 toiminut Suomen evankelis-luterilaisen kirkon seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 2. komministeri siirtyi pohjoiseen seurakuntaan. Jumalanpalveluksia varten seurakunta käytti yhteisesti vastaavan ruotsalaisen seurakunnan kanssa Suurkirkkoa ja Vanhaa kirkkoa. Vuonna 1939 Huopalahden seurakunta liitettiin Helsinkiin ja vuonna 1942 seurakunta jakaantui kahtia Keski-Helsingin ja Töölön seurakuntiin. == Jaetut seurakunnat == * 1942 – Töölön seurakunta ** Meilahden seurakunta ** Taivallahden seurakunta * 1956 – Lauttasaaren seurakunta * 1956 – Helsingin tuomiokirkkoseurakunta == Papisto == Seuraavat henkilöt ovat toimineet Helsingin pohjoisen suomalaisen seurakunnan kirkkoherroina: * 1906–1908: Juuso Hedberg * 1909–1925: Erkki Kaila * 1925–1947: A. W. Kuusisto Keski-Helsingin seurakunta * 1948–1955: K. A. Santavuori Vanhankirkon seurakunta * 1957–1968: Heimer Virkkunen * 1970–1975: Mauri Larkio * 1976–1978: Tapio Havulinna * 1979–1994: Jaakko Palomurto == Katso myös == * Helsingin eteläinen ruotsalainen seurakunta * Helsingin eteläinen suomalainen seurakunta * Helsingin pohjoinen ruotsalainen seurakunta * Sörnäisten ruotsalainen seurakunta * Sörnäisten suomalainen seurakunta == Lähteet == * === Viitteet === Luokka:Helsingin entiset evankelis-luterilaiset seurakunnat
Padasjoen kirkonkylä

Padasjoen kirkonkylä on Padasjoen kunnan keskustaajama Päijät-Hämeen maakunnan länsiosassa, linnuntietä noin 46 kilometriä maakuntakeskus Lahdesta luoteeseen. Padasjoen kirkonkylä sijaitsee Päijänteen lounaisrannalla, Päijänteen länsipuolella sijaitsevasta Kirkkolammelta laskevan, nykyisin Kirkkojokena tunnetun joen ympäristössä. Tilastokeskuksen taajama- aluerajauksen mukaan vuoden 2020 lopussa Padasjoen kirkonkylän pinta-ala oli 5,69 neliökilometriä ja väkiluku 1 436. Tilastollinen taajamarajaus voi poiketa virallisesta kunnanosien rajauksesta. thumb|left|Nykyinen Padasjoen kirkko (1928). Kiinteän asutuksen arvioidaan saapuneen nykyisen Padasjoen kunnan Päijänteen rannan läheisiin osiin rautakauden lopulla, arviolta vuoden 700 tietämillä Hauholta. Padasjoen seurakunta oli aluksi osa Hollolan seurakuntaa, sittemmin kuului Sysmään ja itsenäistyi viimeistään vuonna 1471. Padasjoen hallintopitäjä muodostettiin kuitenkin jo 1400-luvun alussa. Padasjoki mainitaan kirjallisissa lähteissä vuosina 1442 (Padasj[oki]), 1466 (Padas Joki Sochn), 1504 (Padasjoki sochn) ja 1540 (Pasiokii Sokn). Padasjoen pitäjän nimitys on muodostunut Kirkkolammista Päijänteeseen laskevan joen mukaan. Tämän joen nimi oli aiemmin Padasjoki; nykyisin sitä kutsutaan Kirkkojoeksi. Kirkonkylälläkin oli aikoinaan joen mukaan nimi Jokioinen (Jokijoine[n] 1543, Jokios 1547). Tätä ennen, vuoden 1539 maakirjassa sama seutu esiintyi Inkilän nimellä. Sanalle Padas on esitetty useita vaihtoehtoisia selityksiä. ==Lähteet== Luokka:Padasjoki Luokka:Päijät-Hämeen maakunnan taajamat Luokka:Suomen kuntakeskukset
Helsingin pohjoinen ruotsalainen seurakunta

Helsingin pohjoinen ruotsalainen seurakunta () oli vuosina 1906–2009 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 1. komministeri siirtyi pohjoiseen seurakuntaan. Jumalanpalveluksia varten seurakunta käytti yhteisesti vastaavan suomalaisen seurakunnan kanssa Suurkirkkoa ja Vanhaa kirkkoa. Vuonna 1956 seurakunta määrättiin jaettavaksi kahtia ja perustettavaksi Tuomaan seurakunta, joka aloitti toimintansa vuonna 1961. Seurakunta liitettiin vuonna 2009 Johanneksen seurakuntaan. == Papisto == Seuraavat henkilöt toimivat Helsingin pohjoisen ruotsalaisen seurakunnan kirkkoherroina:Larkio & toimituskunta, 1980 s. 257 * 1907–1910 Frans Ludvig Bengelsdorff * 1912–1923: Carl Gustaf Olsoni * 1925–1956: Gösta Moliis- Mellberg * 1956–1957: vt. Hans-Gustav von Bergmann * 1957–1978: Sigtrygg Serenius * 1978–1981: Hans-Gustav von Bergmann * 1981–1987: Börje Lillsjö * 1987–2004: Jaakko Kuusinen ** 1999–2002: vt. Päivikki Ahonen * 2004–2006: Nils Göran Särs * 2007–2008: vt. Päivikki Ahonen == Katso myös == * Helsingin eteläinen ruotsalainen seurakunta * Helsingin eteläinen suomalainen seurakunta * Helsingin pohjoinen suomalainen seurakunta * Sörnäisten ruotsalainen seurakunta * Sörnäisten suomalainen seurakunta == Lähteet == * === Viitteet === Luokka:Helsingin entiset evankelis-luterilaiset seurakunnat
Sörnäisten ruotsalainen seurakunta

Sörnäisten ruotsalainen seurakunta () oli vuosina 1906–1980 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 3. komministeri siirtyi pohjoiseen seurakuntaan. Jumalanpalveluksia varten seurakunta käytti Kallion kirkkoa, kaupunkilähetyksen rukoushuonetta Harjussa sekä SLEY:n Pyhän Sydämen kappelia. Vuonna 1961 osa seurakuntalaisista siirtyi juuri perustettuun Markuksen seurakuntaan. == Papisto == Seuraavat henkilöt toimivat Sörnäisten ruotsalaisen seurakunnan kirkkoherroina:Larkio & toimituskunta, 1980 s. 257 * 1907–1944: Wilhelm Roos * 1946–1962: Gunnar Lindblom * 1963–1976: Åke Lindholm == Katso myös == * Helsingin eteläinen ruotsalainen seurakunta * Helsingin eteläinen suomalainen seurakunta * Helsingin pohjoinen ruotsalainen seurakunta * Helsingin pohjoinen suomalainen seurakunta * Sörnäisten suomalainen seurakunta == Lähteet == * === Viitteet === Luokka:Helsingin entiset evankelis-luterilaiset seurakunnat
Johanneksen seurakunta

Johanneksen seurakunta voi tarkoittaa seuraavia: * Johanneksen seurakunta, Johanneksen kunnassa Karjalan kannaksella ennen toista maailmansotaa toiminut seurakunta * Johanneksen seurakunta (), Helsingissä nykyisin toimiva ruotsinkielinen seurakunta * Johanneksen seurakunta, Helsingissä 1956–1999 toiminut suomenkielinen seurakunta, aikaisemmin Helsingin eteläinen suomalainen seurakunta.
Capitán Bado

Capitán Bado on pikkukaupunki Paraguayn Brasilian vastaisella rajalla. Sen asukasluku oli 18 429 vuonna 2012. ==Maantiede== Capitán Bado sijaitsee Paraguayn Amambayn departementissa maan Brasilian vastaisella rajalla. Rajan toisella puolella Brasiliassa sijaitsee Coronel Sapucaia. ==Historia== Capitán Badon perustetti Juan Isnardi vuonna 1902. Alkujaan paikka tunnettiin tosin nimellä Ñu Verá. Nykyinen nimensä se sai 25. heinäkuuta 1914 ja nimi juontuu kolmoisliiton sotaan, jota Paraguay kävi Argentiinaa, Brasiliaa ja Uruguayta vastaan vuosina 1864–1870. Kapteeni José Matias Bado oli yksi sodan paraguaylaisista sankareista. Kuitenkin etenkin 1990-luvulta lähtien paikkakunta on tullut erityisen tunnetuksi huumekauppaan liittyvästä väkivallasta. Paraguaylaiset ja brasilialaiset jengit ovat ottaneet yhteen hallitakseen paikallista kauppaa marihuanalla. ==Väestö== Capitán Badon asukasluku oli 18 429 vuonna 2012. Vuonna 2000 vastaava lukema oli 16 665. ==Lähteet== Luokka:Paraguayn kaupungit
Eero Syrjänen

Eero Heikki Syrjänen (12. tammikuuta 1901 Tampere – 15. lokakuuta 1971) oli suomalainen agronomi ja yritysjohtaja, joka sai maanviljelysneuvoksen arvonimen vuonna 1955.Helsingin Sanomat. 12.01.1961. 60-vuotiaita. Syrjäsen vanhemmat olivat haastemies Heikki Syrjänen ja Ida Veräväinen ja puoliso vuodesta 1933 Aino Sylvia Järvi. Syrjänen kirjoitti ylioppilaaksi Lapuan maanviljelyslyseosta vuonna 1922 ja valmistui agronomiksi vuonna 1928. Hän työskenteli 1927–1928 valtion juustokoeaseman assistenttina ja seuraavaksi Hämeen läänin meijeriliiton teknillisenä neuvonantajana ja sihteerinä. Vuonna 1938 hänet valittiin Valion Oulun konttorin johtajaksi, vuonna 1956 Valion teknillisen osaston apulaisjohtajaksi ja Valion johtokunnan varajäseneksi. Oulussa Syrjänen järjesti uudelleen Pohjois-Suomen meijeriolot nostaen maidon määrää ja laatua. Hän oli perustamassa Oulun Keinosiemennysyhdistystä. Syrjäsen kehittämä uusi emmentaljuuston SP-valmistusmenetelmä otettiin käyttöön myös Etelä-Suomen suurmeijereissä. Sotien aikana Syrjänen johti Oulun läänin kansanhuoltopiiriä. Hän kuului moniin meijerialan yhteisöjen hallintoelimiin. ==Lähteet== Luokka:Suomalaiset maataloustieteilijät Luokka:Suomalaiset yritysjohtajat Luokka:Maanviljelysneuvokset Luokka:Vuonna 1901 syntyneet Luokka:Vuonna 1971 kuolleet
Espoon seurakunta

Espoon seurakunta oli Espoon pitäjän kristillinen emäseurakunta vuosina 1451–1950. Espoon seurakunta perustettiin ilmeisesti jo 1300-luvulla Kirkkonummen kappeliseurakunnaksi ja se asetettiin emäseurakunnaksi vuonna 1451. Vuonna 1950 Espoon seurakunta jaettiin kielellisellä perusteella suomalaiseen ja ruotsalaiseen seurakuntaan. Lokakuussa 1921 kansalaiskokuksessa ehdotetiin Leppävaaran irroittamista omaksi seurakunnaksi, mutta hanke raukesi Huopalahden itsenäistymisen myötä. Vuonna 1929 Kauniaisten, Kilon ja Leppävaaran asukkaat yrittivät muodostaa alueelle sekä suomen- että ruotsinkielisen seurakunnan, mutta hanke ei toteutunut. Espoon suomenkielisestä seurakunnasta erotettiin vuonna 1960 Tapiolan seurakunta, ja sen jäljelle jäänyt osa jaettiin vuonna 1964 Kanta-Espoon, Etelä-Espoon ja Leppävaaran seurakuntiin. Myöhemmin Etelä-Espoon seurakunta on vielä jaettu Olarin ja Espoonlahden seurakuntiin. Myös Kauniainen kuului Espoon seurakuntiin vuoteen 1978 saakka, jolloin Kauniaisten suomalainen ja ruotsalainen seurakunta itsenäistyivät. == Papisto == Seuraavat henkilöt ovat toimineet Espoon seurakunnan kirkkoherroina: * 1458–1500: Henricus * 1500–1532: Martinus * 1533–1551: Laurentius * 1554–1561: Henricus Stephani Herkäpaeus * 1563–1786: Ericus Stephani Hercke * 1586–1615: Olaus Stephani * 1615–1616: Andreas Henrici * 1616–1619: Bartholdus S. Zachaeus * 1619: Hieronymus Laurentii * 1620–1649: Johannes Martini Brennerus * 1650–1684: Martinus Johannis Brennerus * 1684–1704: Sveno Martini Brennerus * 1705–1716: Johan Molsdorffer * 1721–1739: Abraham Collin * 1739–1742: Johan Braxer * 1744–1773: Elias Cajander * 1775–1793: Nils Crusell * 1795–1816: Adam Johan Tamelander * 1819–1832: Ezechiel Hildeen * 1835–1848: Jakob Algot Gadolin * 1851–1871: Gabriel Geitlin * 1873–1895: Karl Erenius * 1897–1905: Aksel August Abraham Fleege * 1907–1930: Karl Oskar Fontell * 1932–1947: Lennart Byman * 1947–1950: Thure af Björksten == Lähteet == Luokka:Espoon seurakunnat Luokka:Suomen entiset evankelis-luterilaiset seurakunnat Luokka:Espoon historia
Raspberry Pi (yhtiö)

Raspberry Pi Ltd on Yhdistyneessä kuningaskunnassa toimiva yhtiö, jonka omistaa kokonaan Raspberry Pi Foundation. Se vastaa kehitys- ja kauppatoiminnasta, kun säätiö itse hoitaa hyväntekeväisyystyötä. == Katso myös == * Raspberry Pi Foundation * Raspberry Pi == Lähteet == == Aiheesta muualla == * Verkkosivusto Luokka:Brittiläiset yritykset Luokka:Raspberry Pi
Gerardo di Tolla

Dante Gerardo di Tolla Barraza (s. 31. maaliskuuta 1943) on perulainen pikajuoksija. Hänen 100 metrin ennätyksensä on 10,73 sekuntia ja 200 metrin ennätyksensä 21,2 sekuntia, kumpikin vuodelta 1963. Tolla edusti Perua Tokion kesäolympialaisissa 1964 karsiutuen 100 metrillä ja 200 metrillä ensimmäisellä kierroksella. Pan-Amerikan kisoissa 1963 hän sijoittui 200 metrillä neljänneksi ja 100 metrillä viidenneksi. == Lähteet == == Aiheesta muualla == * Luokka:Perulaiset pikajuoksijat Luokka:Vuonna 1943 syntyneet Luokka:Elävät henkilöt
The Falling Man

The Falling Man () on valokuva, jonka Associated Pressin kuvaaja Richard Drew otti New Yorkissa syyskuun 11. päivän terroritekojen aikana 11. syyskuuta 2001. Kuvassa näkyy World Trade Centerin kaksoistornien pohjoistornista putoava tuntematon henkilö, oletettavasti mies. Hän oli oletettavasti loukussa pohjoistornin ylemmissä kerroksissa, ja on epäselvää, putosiko hän vahingossa vai hyppäsikö hän tahallaan. Valokuva on otettu tarkalleen klo 9.41. Kuva sai aluksi paljon kritiikkiä, mutta ajan kuluessa siitä tuli kuuluisa ja muistettava. Mies on tuntematon, mutta on arveltu että hän olisi ollut joko Norberto Hernandez, Windows on the World -ravintolan kondiittori, tai Jonathan Briley, saman ravintolan äänisuunnittelija. Torneista hyppäsi ja putosi iskun aikana jopa 200 ihmistä, jotka saivat nimen jumpers (”hyppääjät”). Hyppääjistä otettiin monta kuvaa, mutta tästä kuvasta on tullut erityisen kuuluisa. == Lähteet == Luokka:Tunnistamattomat henkilöt Luokka:Valokuvat Luokka:Syyskuun 11. päivän iskut
Goulding

Goulding on muun muassa seuraavien henkilöiden sukunimi: * Edmund Goulding (1891–1959), brittiläinen elokuvaohjaaja ja -käsikirjoittaja * Ellie Goulding (s. 1986), brittiläinen laulaja-lauluntekijä ja kitaristi * Grantley Goulding (1874–1947), brittiläinen pika-aitajuoksija ja olympiamitalisti * Ray Goulding (1922–1990), yhdysvaltalainen koomikko
Rosina

Rosina on italiankielinen naisen etunimi. Se on ruusua merkitsevän Rosa-nimen hellittelymuoto. Rosina voi olla myös lyhentymä nimestä Eufrosina (), joka pohjautuu nimeen Eufrosyne (kreik. ’iloinen, kirkas’). Digi- ja väestötietoviraston mukaan Suomessa on elokuuhun 2022 mennessä tilastoitu noin 340 Rosina-nimistä naista. == Nimipäivät == Vuosina 1705–1706 Rosinalla oli Suomen almanakassa (molempina vuosina) kaksi nimipäivää: 24. maaliskuuta ja 19. heinäkuuta.Lempiäinen 2004, s. 188. == Tunnettuja Rosinoita == * Rosina Heikel (1842–1929), suomalainen lääkäri, Pohjoismaiden ensimmäinen naislääkäri * Rosina Lavonius (1821–1890), suomalainen seurapiirikaunotar, Oulun läänin kuvernöörin Alexander Lavoniuksen puoliso * Rosina Lhévinne (1880–1976), venäläissyntyinen yhdysvaltalainen pianisti ja pianopedagogi * Rosina Penco (1823–1894), italialainen oopperalaulaja * Rosina Schneeberger (s. 1994), itävaltalainen alppihiihtäjä * Rosina Storchio (1872–1945), italialainen oopperalaulaja * Rosina Tengén (1861–1943), suomalainen laulaja ja laulunopettaja == Kuvitteellisia Rosinoita == * Rosina, yksi päähenkilöistä Wolfgang Amadeus Mozartin oopperassa La finta semplice (1769) * Rosina, yksi päähenkilöistä Gioachino Rossinin oopperassa Sevillan parturi (1816) * Rosina Käkriäinen, yksi päähenkilöistä Joel Lehtosen kirjassa Putkinotko (1919–1920) * Rosina Rusina, henkilöhahmo Marjatta Kurenniemen kirjassa Onnelin ja Annelin talo (1966) == Lähteet == Luokka:Etunimet
Arranmore

Arranmore () on saari Irlannissa Galwayn kreivikunnassa. Se sijaitsee Burtonportin kalastajakylän edustalla Atlantin valtameressä. Saarella voi harrastaa vaellusta ja lintujen tarkkailua sekä käydä iirin kielen kurssilla.Burtonport Arranmoressa on yli 600 asukasta. Se sijaitsee viiden kilometrin päässä rannikolta Burtonportista ja kuuluu Donegalin kreivikuntaan. Sinne pääsee Burtonportin satamasta lautalla, joka kulkee joka päivä. Arranmore on toiseksi suurin Irlannin asutuista saarista, ja se on kooltaan 18 neliökilometriä. Siellä on seitsemän järveä, jotka ovat poikkeus eurooppalaisista järvistä, koska kirjolohi lisääntyy siellä luonnollisesti. Saaren ystävyyssaari on Yhdysvalloissa Beaver Island. Saari luovutettiin Ulsterin uudisasutuksen aikana 1600-luvulla lordi Conynghamille, joka ei kuitenkaan koskaan käynyt siellä. Hänen aikanaan ihmiset kärsivät nälkää, ja monet pakenivat Yhdysvaltoihin Beaver Islandille, jonne muutti paljon saaren asukkaita myös 1800-luvun puolessavälissä nälänhädän aikana. == Lähteet == Luokka:Irlannin saaret
Vuota

Vuota on eläimen nyljetystä nahasta muodostuva materiaali, joka on käsitelty, mutta jota ei ole vielä leikattu muotoonsa ja ommeltu valmiiksi tuotteeksi. Vuotia saadaan esimerkiksi lampaista, vuohista ja vasikoista, ja niitä on saatettu käsitellä esimerkiksi karvanpoistolla, värjäyksellä tai koristelulla. Vuodasta ei kuitenkaan välttämättä ole poistettu karvoja, ja termi saattaa viitata myös turkiksiin. Vuota syntyy, kun nyljettyä nahkaa eli raakavuotaa käsitellään eri tavoin: nahka saatetaan esimerkiksi kaapia, kuivattaa, liottaa liuoksissa ja parkita käsittelemällä se eri aineilla. Parkitseminen voidaan tehdä myös kemiallisesti eri kemikaaleja käyttämällä. Ihmiset ovat tehneet vuodista vaatteita jo paleoliittiselta ajalta lähtien. Vuotia on käytetty pergamentin materiaalina 100-luvulta lähtien, ja niitä käytettiin koodeksien sivujen materiaalina. == Lähteet == == Aiheesta muualla == Luokka:Nahka
Tommi Hynynen

Tommi Juhani Hynynen (20. tammikuuta 1987 – 2. lokakuuta 2020) oli suomalainen valokuvaaja. Hynynen oli itseoppinut valokuvaaja, jonka valokuvaharrastus alkoi 12-vuotiaana. Ammattimaisen kuvaamisen Hynynen aloitti noin 2005 aluksi kiertämällä motocross-kilpailuissa ja myymällä kuvia lehdille. Tämän hän kuvasi tuotteita urheiluvaatteiden maahantuojan verkkokauppaa varten ja päivitti verkkokaupan sivuja. Hän sai tehtäväkseen yhä enemmän hääkuvauksia, lapsikuvauksia ja vastaavia, ja niitä varten Hynynen perusti oman toiminimen ja ryhtyi yrittäjäksi vuonna 2010. Kesällä 2012 Hynynen kiersi eri kesäfestareita ja kuvasi esiintyjiä City-lehdelle. Hynynen on ollut still- kuvaajana elokuvissa 95, Supermarsu, Tove ja Tuntematon sotilas. Aku Louhiniemen Tuntemattoman sotilaan juliste on Hynysen kuvaama. Lisäksi Hynynen on ollut still-kuvaajana muun muassa televisiosarjoissa Roba ja Syke. Lokakuussa 2017 WSOY julkaisi Jari Olavi Rantalan kirjoittaman Tuntematon sotilas -elokuvakirjan, jossa on useita Hynysen ottamia kuvia. Hynynen menehtyi lokakuussa 2020 sairauskohtaukseen. == Lähteet == Luokka:Vuonna 1987 syntyneet Luokka:Vuonna 2020 kuolleet Luokka:Suomalaiset valokuvaajat
Espanjan ympäriajo 2022

Espanjan ympäriajo 2022 oli järjestyksessään 77. maantiepyöräilyn Espanjan ympäriajo. Se alkoi Utrechtista 19. elokuuta ja päättyi Madridin 11. syyskuuta 2022. Kilpailun kolme ensimmäistä etappia ajettiin Alankomaissa. Kilpailun kokonaispituus oli 3,280.5 kilometriä. Kokonaiskilpailun voitti belgialainen Remco Evenepoel kahden minuutin ja kahden sekunnin erolla toiseksi tulleeseen espanjalaiseen Enric Masiin. Kolmanneksi tuli espanjalainen Juan Ayuso, neljän minuutin ja 57 sekunnin erolla voittaja Evenepoeliin. Pistekilpailun voitti tanskalainen Mads Pedersen, mäkikirikilpailun ecuadorilainen Richard Carapaz, nuorten kilpailun Remco Evenepoel ja joukkuekilpailun UAE Team Emirates. == Etapit == Lähde: procyclingstats.com == Joukkueet == == Kokonaiskilpailun lopputulos == == Lähteet == 2022 Luokka:Pyöräilykausi 2022
Halo (turvalaite)

Halo on kilpa-autossa kuljettajaa suojaava turvakaari. Halo on otettu käyttöön Formula 1 -autoissa, sekä useissa muissa sarjoissa. Halon on kestettävä 225 km/h nopeudella tapahtuva pyörän törmäys. Sen on kestettävä 125 kilonewtonin staattinen kuorma rikkoutumatta. Se saa painaa 7 kiloa. Kaari täytyy hankkia FIA:n hyväksymältä toimittajalta. Siihen saa lisätä ilmanohjaimia. Halo tuli formula-autoihin pakolliseksi vuonna 2018. FIA alkoi tutkia ohjaamon suojauksen parantamista erityisesti kuljettaja Jules Bianchin kuolemaan johtaneen onnettomuuden jälkeen vuonna 2014. Jo 2010-luvun alussa oli testattu täysin katettua ohjaamoa ja turvakaaria. Halon luonnoksia nähtiin ensimmäisen kerran 2015. Ajatus on peräisin Mercedes-Benzin F1-tallilta, mutta sittemmin FIA otti kehitystyön ohjat itselleen. FIA simuloi kaaren vaikutusta, ja totesi, että yhdessäkään aiemmassa onnettomuudessa halosta ei olisi ollut haittaa, ja useimmiten se olisi ollut hyödyksi. Joidenkin kuljettajien mielestä halo haittaisi näkyvyyttä ajettaessa ylämäkeen, esimerkiksi Span Eau Rouge -mutkassa. Jotkut epäilivät, että halo myös vaikeuttaisi autosta poistumista onnettomuuden jälkeen, mutta FIA:n testien mukaan halo itse asiassa jättäisi autosta poistumiselle entistä enemmän tilaa. Halon kehitykseen vaikutti kolme kuolemaan johtanutta onnettomuutta: Henry Surteesin vuonna 2009 (Formula 2), Jules Bianchin vuonna 2014 (Formula 1) ja Justin Wilsonin vuonna 2015 (IndyCar). Formulakuljettaja Zhou Guanyu luki halon ansioksi sen, että hän säilyi elossa, kun hänen Alfa Romeo -autonsa kääntyi kolarissa ylösalaisin Britannian Grand Prix'ssä 2022. Myös Lewis Hamilton on sanonut Halon pelastaneen hänen henkensä vuoden 2021 Italian Grand Prix'ssä. == Lähteet == Luokka:Formula 1 Luokka:Autourheilu Luokka:Autotekniikka
Torben Lund

Torben Lund (s. 6. marraskuuta 1950 Vejle) on tanskalainen poliitikko. Hän on istunut kansankäräjillä vuosina 1981–1998, toiminut Tanskan terveysministerinä 1993–1994 ja ollut Euroopan parlamentin jäsen 1999–2004. Hän kuului aiemmin Sosiaalidemokraatteihin, mutta erosi puolueesta vuonna 2007. Koulutukseltaan hän on juristi. ==Lähteet== ==Aiheesta muualla== * Torben Lund Tanskan kansankäräjien verkkosivuilla * Luokka:Tanskan ministerit Luokka:Tanskalaiset europarlamentaarikot Luokka:Tanskalaiset juristit Luokka:Vuonna 1950 syntyneet Luokka:Elävät henkilöt
Mono Junk

Mono Junk (oik. Kimmo Rapatti) on suomalainen teknoartisti, sekä Suomen vanhimpiin teknolevymerkkeihin kuuluvan Dum Recordsin perustaja. Mono Junkin kappale ”Channel B” on saavuttanut laajaa kansainvälistä suosiota. == Diskografia == === Studioalbumit === * Vanished (2019) === EP:t === * State of Funk (2016) * Deep in My Mind (2016) * Halo EP (2017) * Pata EP (2017) * Propaganda Moscow: Code Four (2020) == Lähteet == Luokka:Suomalaiset elektronisen musiikin artistit Luokka:Syntymävuosi puuttuu Luokka:Elävät henkilöt
American Diabetes Association

American Diabetes Association (ADA) on yhdysvaltalainen diabetesjärjestö, joka perustettiin vuonna 1940.ADA Timeline American Diabetes Association Järjestö koostuu yli 565 000 vapaaehtoisen ja lähes 16 000 terveydenhuollon ammattilaisen verkostosta; lisäksi järjestöllä on yli 250-henkinen henkilökunta (2022). Järjestön pyrkimyksenä on tukea sekä rahoittaa diabeteksen ennaltaehkäisyä ja hoitoa sekä parantaa diabeetikkojen elämänlaatua.About Us American Diabetes Association Ennen American Diabetes Associationin perustamista Yhdysvalloissa toimi viisi tunnettua diabeetikoiden asialle omistautunutta paikallisjärjestöä. Lääkäri Cecil Striker oli valtakunnallisen järjestön ensimmäinen puheenjohtaja ja sitten seitsemän vuoden ajan sihteeri. Hänen lisäkseen valtakunnallisen toiminnan käynnistämisessä mukana olivat muiden muassa lääkärit Herman O. Mosenthal, Joseph H. Barach, Joseph T. Beardwood nuorempi ja E. S. Dillon.The Early History of The American Diabetes Association Diabetes Journals == Lähteet == Luokka:Yhdysvaltalaiset järjestöt Luokka:Diabetes
Kvartet 4M

Kvartet 4M, myös 4M oli jugoslavialainen yhtye, joka oli toiminnassa vuosina 1956-1974. Yhtyeen muodostivat Miro Ungar, Ivica "Mali" Krajač, Branko "Medo" Marušić ja Željko "Muki" Ružić. Miro Ungar jätti yhtyeen vuonna 1968 ja hänet korvasi Saša "Medicus" Sablić. Yhtye voitti jugoslavialaisen Jugovizija- laulukilpailun 1969 kappaleella Pozdrav svijetu ja valittiin näin edustamaan Jugoslaviaa saman vuoden Eurovision laulukilpailuun. Kansainvälisessä Eurovision laulukilpailussa yhtye esiintyi nimellä Ivan & 4M ja sijoittui jaetulle 13. sijalle 16. kilpailijan joukosta. Yhtye pyrki Jugoslavian euroviisuedustajaksi uudelleen vuonna 1975 Opatija Festival -laulukilpailussa kappaleella Perpetuum mobile, mutta ei tullut valituksi. ==Diskografia== ===Albumit=== *Vokalni 4M Kvartet (1972) ==Lähteet== Luokka:Jugoslavialaiset yhtyeet Luokka:Jugoslavian euroviisuedustajat Luokka:Vuoden 1969 euroviisuedustajat
Calgary Wranglers

Calgary Wranglers on AHL-liigassa pelaava kanadalainen jääkiekkoseura Calgarysta, Albertasta. Joukkue toimii NHL-Joukkue Calgary Flamesin farmijoukkueena. Joukkue pelaa kotiottelunsa Scotiabank Saddledomella, Calgaryn kaupungissa, Albertassa. == Joukkue kaudella 2024–2025 == (Tilanne 31. tammikuuta 2025) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Devin Cooley L 2026 Los Gatos, Kalifornia, Yhdysvallat 31 Connor Murphy L 2025 Hudson Falls, New York, Yhdysvallat 40 Waltteri Ignatjew L 2025 Helsinki, Suomi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Joni Jurmo L 2026 Espoo, Suomi 3 Artjom Grušnikov L 2026 Jegorjevsk, Venäjä 4 Jérémie Poirier L 2025 Salaberry-de-Valleyfield, Québec, Kanada 5 Hunter Brzustewicz R 2027 Washington, Michigan, Yhdysvallat 8 Ilja Solovjov L 2026 Mogilev, Valko-Venäjä 26 Jarred Tinordi L 2025 Burnsville, Minnesota, Yhdysvallat 37 Jan Kuznetsov L 2025 Murmansk, Venäjä 39 Charles Martin R 2025 Blainville, Québec, Kanada 48 Jonathan Aspirot L 2025 Mascouche, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 6 Rory Kerins L KH 2025 Caledon, Ontario, Kanada 11 William Strömgren L VLH 2026 Örnsköldsvik, Ruotsi 15 Dryden Hunt (A) L VLH / KH 2025 Cranbrook, Brittiläinen Kolumbia, Kanada 17 Lucas Ciona L VLH 2026 Edmonton, Alberta, Kanada 18 Parker Bell L VLH 2026 Campbell River, Brittiläinen Kolumbia, Kanada 19 Clark Bishop (C) L KH 2025 St. John’s, Newfoundland ja Labrador, Kanada 20 Alex Gallant (A) L KH / VLH 2025 Summerside, Prinssi Edwardin saari, Kanada 25 David Silye R KH 2025 Arnprior, Ontario, Kanada 28 Trevor Janicke R KH / OLH 2025 Maple Grove, Minnesota, Yhdysvallat 29 Martin Frk R OLH 2025 Bochov, Tšekki 42 Samuel Honzek L KH 2027 Trenčín, Slovakia 43 Adam Klapka R OLH 2025 Praha, Tšekki 45 Sam Morton L H 2025 Lafayette, Colorado, Yhdysvallat Lähde: EliteProspectshttps://www.eliteprospects.com/team/35900/calgary-wranglers Viitattu 13.8.2022. == Valmennus & Joukkueenjohto == * Päävalmentaja: Trent Cull * Apuvalmentaja: Joe Cirella * Apuvalmentaja: Brett Sutter * Maalivahtivalmentaja: Mackenzie Skapski * Videovalmentaja: Chandler Biggar * Fysiikkavalmentaja: Gord Farnell * Huoltopäällikkö: Peter Bureaux * Puheenjohtaja: Robert Hayes * Varapuheenjohtaja: Mike Moore * Toimitusjohtaja: Brad Pascall Lähde: EliteProspectshttps://www.eliteprospects.com/team/35900/calgary-wranglers Viitattu 13.8.2022. == Lähteet == == Aiheesta muualla == Luokka:Kanadalaiset jääkiekkoseurat Luokka:AHL-seurat Luokka:Calgary Flames Luokka:Alberta Luokka:Vuonna 2022 perustetut urheiluseurat
Pine Store

Pine Store Ltd. tai kauppanimeltään Pine64 on hongkongilainen laitevalmistaja. Se suunnittelee, valmistaa ja myy yhden piirilevyn tietokoneita, kannettavia teitokoneita, älypuhelimia, älykelloja ja muita elektronisia laitteita, kuten juottimia. Pine Storen toiminnassa on paljon yhteisölähteisyyttä. Sen laitteiden ympärille on kasaantunut yhteisö, jolta otetaan vastaan ehdotuksia ja usein ennen uusien tuotteiden julkaisemista Pine Store pyytää niistä palautetta. Pine Store myös luottaa hyvin laajasti yhteisön antamaan tukeen ja neuvookin ongelmatilanteissa kysymään sieltä apua. Pine Storen yhteisösivustona toimii Pine64.org. == Lähteet == == Aiheesta muualla == *Verkkosivusto *Yhteisösivusto Pine64.org Luokka:Hongkongilaiset yritykset Luokka:Laitteistovalmistajat
PinePhone

PinePhone on Pine64:n suunnittelema ja valmistama älypuhelin. Puhelin on suunniteltu antamaan käyttäjälle täysi hallinta siinä mielessä, että usein älypuhelimet on laitteistossa ja laiteohjelmistossa "lukittu", tai tarkemmin sanottuna tehty erilaisilla tekniikoilla hyvin hankalaksi sen toiminan muuttamisen valmistajan asettamasta tai tutustua tähän toimintaan. PinePhonessa laitteiston toimintaa on avattu käyttäjien nähtäville ja laiteohjelmiston vaihtaminen sekä siihen tutustuminen on tehty helpoksi. Tästä avoimuudesta johtuen lukuista käyttöjärjestelmät sekä ohjelmistot toimivat PinePhonessa, ja usein siinä ajetaankin Linux-jakeluja. == Lisävarusteet == PinePhonelle on saatavilla erilaisia lisäosia takakantta vaihtamalla, kuten fyysinen näppäimistö ja sormenjälkilukija. == Lähteet == == Aiheesta muualla == * pine64.org/pinephone Luokka:Kosketusnäytölliset älypuhelimet Luokka:Vuoden 2020 matkapuhelimet Luokka:Avoimen lähdekoodin matkapuhelimet
PineTime

PineTime on Pine64:n suunnittelema ja valmistama älykello. Laitteiston toimintaa on avattu yleisön tietouteen eikä sen laiteohjelmistoa ole "lukittu" teknisesti. Esiasennettuna laitteessa on käytössä InfiTime-ohjelmisto. == Lähteet == == Aiheesta muualla == * pine64.org/PineTime Luokka:Älykellot
Jean-Jacques

Jean-Jacques (oik. Jean-Jacques Bortolaï, s. 17. tammikuuta 1956) on uransa lopettanut ranskalainen laulaja. Jean-Jacques edusti Monacoa Eurovision laulukilpailussa 1969 kappaleella "Maman, Maman" ja sijoittui kuudenneksi. Laulajanuransa jälkeen Jean-Jacques on toiminut rugbyvalmentajana kotikaupungissaan Toulonissa. ==Diskografia== ===EP:t=== *Maman (1969) *Comme vous (1969) ==Lähteet== Luokka:Ranskalaiset laulajat Luokka:Monacon euroviisuedustajat Luokka:Vuoden 1969 euroviisuedustajat Luokka:Vuonna 1956 syntyneet Luokka:Elävät henkilöt
Vaimoni ensimmäinen rakastaja

Vaimoni ensimmäinen rakastaja () on ruotsalainen komediaelokuva vuodelta 2006. Elokuvan on käsikirjoittanut Marianne Willtorp yhdessä elokuvan ohjaajan Hans Åke Gabrielssonin kanssa. Elokuvan pääosissa esiintyvät Marika Lagercrantz, Mikael Samuelsson, Philip Zandén, Carl Kjellgren ja Cecilia Frode. == Juoni == 40-vuotiaiden Vivin ja Magnuksen avioliitto on muuttunut tylsäksi. Kaikki muuttuu, kun Vivi tapaa nuoruudenrakkautensa Robertin ja Magnus tapaa tuntemattoman tyttärensä, joka on seurausta yhden yön jutusta 21 vuotta aiemmin. == Lähteet == Luokka:Vuoden 2006 ruotsalaiset elokuvat Luokka:Ruotsalaiset komediaelokuvat
IIHF Women’s Development Cup

IIHF Women’s Development Cup on Kansainvälisen jääkiekkoliiton järjestämä turnaus niiden jäsenmaiden naisten maajoukkueiden kesken, jotka eivät osallistu naisten maailmanmestaruuskilpailuihin. Turnaus järjestetään ensimmäisen kerran 6.–12. marraskuuta 2022 Kuwaitissa. == Joukkueet vuonna 2022 == * * * * * * Luokka:Jääkiekkokilpailut Luokka:Naisten jääkiekko
Steven Alzate

Steven Alzate (s. 8. syyskuuta 1998 Lontoo, Englanti, Yhdistynyt kuningaskunta) on kolumbialainen jalkapalloilija, pelipaikaltaan keskikenttäpelaaja. Hän edustaa kaudella 2023–2024 Belgian Jupiler Pro Leaguessa pelaavaa Standard Liègea lainalla englantilaisseura Brighton & Hove Albionista. Alzate pelasi Englannissa Leyton Orientin junioreissa ja nousi kakkosliigassa pelanneeseen edustusjoukkueeseen helmikuussa 2017. Hän siirtyi Brightoniin kesällä 2017 mutta aloitti reservijoukkueessa ja pelasi vuoden 2018 jälkipuoliskon lainasopimuksella kakkosliigaa Swindon Townin joukkueessa. Valioliigaa hän on pelannut Brightonin joukkueessa 19 ottelua kaudella 2019–2020, 15 ottelua kaudella 2020–2021 ja yhdeksän ottelua kaudella 2021–2022. Ainoan valioliigamaalinsa hän on tehnyt helmikuussa 2021, kun hän teki vieraskentällä Liverpoolia vastaan pelatun ottelun ainoan maalin. Alzate pelasi Kolumbian maajoukkueessa ensimmäiset kaksi otteluaan marraskuussa 2019. Hän on pelannut syyskuun 2022 loppuun mennessä seitsemän A-maaottelua ja niissä kolme kertaa avauskokoonpanossa. == Lähteet == Luokka:Kolumbialaiset jalkapalloilijat Luokka:Vuonna 1998 syntyneet Luokka:Elävät henkilöt
Jeremy Sarmiento

Jeremy Leonel Sarmiento Morante (s. 16. kesäkuuta 2002 Madrid, Espanja) on ecuadorilais-englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brighton & Hove Albionia. Sarmiento pelasi englantilaisseura Charlton Athleticin ja vuosina 2018–2021 portugalilaisseura Benfican junioreissa. Hän siirtyi Brightoniin heinäkuussa 2021. Hän pelasi kaudella 2021–2022 viisi valioliigaottelua. Toisessa liigaottelussaan joulukuussa 2021 West ham Unitedia vastaan hän pelasi avauskokoonpanossa mutta joutui loukkaantumisen vuoksi vaihtoon jo 13. minuutilla. Hän palasi reisivammansa jälkeen reservijoukkueeseen maaliskuussa ja valioliigajoukkueesen huhtikuussa mutta oli kauden lopulla jälleen poissa uuden reisivamman takia. Kaudella 2022–2023 Sarmiento pelasi yhdeksän valioliigaottelua, joista yhden ottelun avauskokoonpanossa. Maaliskuun lopulla hänen jalkapöydänluuhunsa tuli maaottelussa murtuma ja hän joutui sairauslomalle loppukaudeksi. Kauden 2023–2024 syyspuolella hän edusti Englannin mestaruussarjassa pelaavaa West Bromwich Albionia ja kevätpuolella saman sarjan Ipswichiä. Hän pelasi kummassakin seurassa 20 liigaottelua, mutta oli yhteensä vain 12 kertaa avauskokoonpanossa. Hän teki West Bromwichille kaksi ja Ipswichille kolme maalia. Sarmiento pelasi Englannin nuorisomaajoukkueissa, muun muassa yhden ottelun alle 17-vuotiaiden Euroopan-mestaruuskilpailuissa 2019. Hän pelasi Ecuadorin A-maajoukkueessa ensimmäisen kerran lokakuussa 2021. MM-kilpailuissa 2022 hän tuli vaihdosta kentälle joukkueensa kaikissa kolmessa ottelussa. Ensimmäisen maaottelumaalinsa hän teki ystävyysottelussa Hondurasia vastaan kesäkuussa 2024. Hän oli avauskokoonpanossa Ecuadorin kaikissa neljässä ottelussa Copa Américassa 2024 ja teki maalin avausottelussa Venezuelaa vastaan. Hän on pelannut 8. heinäkuuta 2024 mennessä 21 A-maaottelua ja niissä 12 kertaa avauskokoonpanossa. == Lähteet == Luokka:Ecuadorilaiset jalkapalloilijat Luokka:Englantilaiset jalkapalloilijat Luokka:Vuonna 2002 syntyneet Luokka:Elävät henkilöt
Moisés Caicedo

Moisés Isaac Caicedo Corozo (s. 2. marraskuuta 2001 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Chelseaa. Caicedo aloitti liigauransa kotimaassaan Independiente del Vallen joukkueessa. Hän siirtyi helmikuussa 2021 englantilaisseura Brightoniin. Syyskauden 2021 hän pelasi lainalla belgialaisseura Beerschotissa. Hän pelasi Belgian liigassa 12 ottelua, joista kymmenen ottelua avauskokoonpanossa, ja teki maalin Genkiä vastaan marraskuussa. Valioliigassa hän pääsi kentälle huhtikuussa 2022 ja pelasi kauden lopulla kahdeksan liigaottelua, jotka kaikki avauskokoonpanossa. Avausottelussaan vieraskentällä Arsenalia vastaan Caicedo syötti Brightonin voittomaalin. Hän teki maalin toukokuussa 4–0-voittoon päättyneessä kotiottelussa Manchester Unitedia vastaan. Kaudella 2022–2023 Caicedo pelasi 37 valioliigaottelua, joissa 34 kertaa avauskokoonpanossa. Kauden ainoan maalinsa hän teki syyskuussa Leicesteriä vastaan. Caicedo siirtyi elokuussa 2023 Valioliigan Chelseaan englantilaisen jalkapallon kaikkien aikojen kalleimmalla siirtosummalla, 100 miljoonalla punnalla, eli noin 116 miljoonalla eurolla. Summan ilmoitettiin voivan nousta bonusten myötä noin 133 miljoonaan euroon. Caicedo teki Chelsean kanssa kahdeksanvuotisen sopimuksen. Avauskaudellaan hän pelasi Chelseassa 35 valioliigaottelua, kahta vaille kaikki aloituskokoonpanossa. Hän teki yhden ja syötti kolme maalia. Caicedo pelasi Ecuadorin A-maajoukkueessa ensimmäisen kerran lokakuussa 2020 MM- karsintaottelussa Argentiinaa vastaan. Hän pelasi Copa Américassa 2021 joukkueensa kaikissa viidessä ottelussa ja MM-kilpailuissa 2022 täydet minuutit joukkueensa kaikissa kolmessa ottelussa. Copa Américassa 2024 hän on pelannut joukkueen toistaiseksi ainoan ottelun. Hän on pelannut 23. kesäkuuta 2024 mennessä 43 A-maaottelua ja niissä 41 kertaa avauskokoonpanossa. Hän on tehnyt maalin lokakuussa 2020 toisessa maaottelussaan MM-karsinnassa Uruguayta vastaan, marraskuussa 2021 MM-karsintaottelussa Chileä vastaan ja marraskuussa 2022 MM-kilpailujen alkulohko-ottelussa Senegalia vastaan. == Lähteet == Luokka:Ecuadorilaiset jalkapalloilijat Luokka:Vuonna 2001 syntyneet Luokka:Elävät henkilöt
Julio Enciso

Julio César Enciso (s. 23. tammikuuta 2004 Caaguazú) on paraguaylainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Brighton & Hove Albionia. Enciso pelasi kotimaansa pääsarjassa Libertadin joukkueessa vuosina 2019–2022. Hän siirtyi kesällä 2022 englantilaisseura Brightoniin. Hän pelasi ensimmäisellä valioliigakaudellaan 20 ottelua, joissa seitsemän kertaa avauskokoonpanossa. Hän teki maalin huhtikuussa Bournemouthia ja Chelseaa sekä toukokuussa Arsenalia ja Manchester Cityä vastaan. Kaudella 2023–2024 hän oli nivelkierukkavamman vuoksi puoli vuotta kentiltä sivussa. Hän pelasi Valioliigassa 12 ottelua, joista viidessä hän oli avauskokoonpanossa, ilman maaleja. Eurooppa-liigassa hän pelasi kaksi ottelua. Enciso pelasi Paraguayn A-maajoukkueessa ensimmäisen kerran kesä- heinäkuussa 2021 Copa Américassa, kun hän tuli muutamaksi minuutiksi vaihdosta kentälle kahdessa ottelussa. Copa Américassa 2024 hän oli avauskokoonpanossa Paraguayn kaikissa kolmessa ottelussa ja teki ensimmäisen maajoukkuemaalinsa ottelussa Kolumbiaa vastaan. Hän on pelannut 11. heimäkuuta 2024 mennessä 17 A-maaottelua ja niissä 12 kertaa avauskokoonpanossa. == Lähteet == Luokka:Paraguaylaiset jalkapalloilijat Luokka:Vuonna 2004 syntyneet Luokka:Elävät henkilöt
Oxkangarin Betel-seurakunta

Oxkangarin Betel-seurakunta () on Vöyrin Oravaisissa, tarkemmin Oxkangarin saaristokylässä, sijaitseva helluntaiseurakunta. Seurakunta on perustettu vuonna 1925. Seurakunnan tausta on Oxkangarin herätyksessä ja kirkkonummelaisen Gunnar Bengströmin työssä 1920- ja 1930-luvuilla, jolloin monet kyläläiset tulivat uskoon ja kastettiin. Seurakunnalla on ollut rukoushuoneet Oxkangarin keskustassa sekä Djupsundissa.Herberts 1995, s. 47 Seurakunnan saarnaajina ja johtajina ovat vuosien aikana toimineet mm. Albert Sigfrids, Mikael Westerlund, Gunnar Backman (1940–1943), Harry Blomberg, Torsten Hellström, Rolf Strömvall ja Kaj Kanto. == Katso myös == * Finlands svenska pingstsamfund * Vöyrin seurakunta * Komossan baptistiseurakunta * Oxkangarin baptistiseurakunta * Oravaisten baptistiseurakunta * Särkimon vapaaseurakunta * Vöyrin vapaakirkkoseurakunta == Lähteet == * === Viitteet === Luokka:Oravainen Luokka:Vöyrin seurakunnat Luokka:Suomen helluntaiseurakunnat